Weerdiens waarsku teen swaar haelneervalJean-Pierre en Henro Bruwer ná vandag se haelstorm in Secunda. Die weerdiens van Suid-Afrika het Maandagmiddag ŉ waarskuwing aan inwoners van Gauteng uitgereik om ‘n erge storm met swaar haelneerval te wagte te wees. Die waarskuwing se tydperk strek van 15:00 tot 23:00. Intussen het Secunda in Mpumalanga, wat op 7 Oktober ook deur ŉ erge storm getref is, vroeër vandag onder ŉ erge haelstorm deurgeloop. Die vorige storm het onder andere ŉ skool se dak afgewaai en verskeie inwoners van eMbalenhle, ŉ nabygeleë informele nedersetting, dakloos gelaat. Annelie Schra, ŉ onderwyser op die dorp, het aan Maroela Media gesê baie voertuie het haelskade opgedoen.